मकान के विवाद को लेकर भाभी की हत्या करने वाले देवर समेत तीन जने हिरासत में
स्मैक के नशे में धुत देवर ने झगड़े के बाद भाभी की धारदार हथियार से वार कर हत्या की थी
जोधपुर|उदयमंदिरथाना क्षेत्र के बिस्मिला कॉलोनी में मकान के विवाद को लेकर अपनी भाभी की हत्या करने वाले देवर समेत तीन जनों को पुलिस ने मंगलवार को हिरासत में लिया। पुलिस आरोपियों से पूछताछ कर हत्या का कारण उसमें शामिल आरोपियों का पता लगाने का प्रयास कर रही है।
उदयमंदिर थाना पुलिस ने बताया कि कबीर नगर निवासी मेसरजहां ने सोमवार को रिपोर्ट दी कि उसकी बहन मुसर्रतजहां उर्फ बिजली (28) ने पांच साल पहले बिस्मिला कॉलोनी में रहने वाले सद्दाम हुसैन से लव मैरिज की थी। उनके तीन साल का पुत्र भी है। पिछले कुछ समय से उसके ससुर के मकान को बेचने की बात को लेकर ससुराल पक्ष से विवाद चल रहा था। सोमवार दोपहर को उसका अपने देवर जावेद से विवाद के बाद झगड़ा हो गया था, इस पर जावेद ने उस पर तलवार से वार किए और उसकी हत्या कर फरार हो गया था। पुलिस ने मृतका के परिजनों की रिपोर्ट पर देवर जावेद, जेठ जाकिर हुसैन, पति सद्दाम, ससुर आबिद हुसैन सास आबिदा बानो के खिलाफ हत्या का मामला दर्ज कर लिया। पुलिस ने मामले में मुख्य आरोपी जावेद समेत तीन को मंगलवार दोपहर हिरासत में ले लिया।
मृतकाके ससुर की तबीयत बिगड़ी
मृतकाका ससुर पिछले काफी समय से अपने बेटे सद्दाम के मकान को बेचने का प्रयास कर रहा था। इसी बात को लेकर मृतका का अपने ससुर और देवर से विवाद चल रहा था। मृतका के परिजनों के ससुराल पक्ष के खिलाफ मामला दर्ज कराने के बाद मंगलवार को मृतका के ससुर आबिद हुसैन की तबीयत बिगड़ने पर उसे रेलवे अस्पताल में भर्ती करवाया गया।
hin_Deva hin_Deva hin_Deva hin_Deva hin_Deva hin_Deva